Kallestadsundet bru ble åpnet i 1985, og var den første fastlandsforbindelsen til Osterøya. Brua ga imidlertid veiforbindelse bare til den delen av øya som ligger i Vaksdal kommune, siden det ikke er bygd noen vei mellom denne delen og den sørvestlige delen av øya, som utgjør Osterøy kommune. Osterøy kommune fikk fastlandsforbindelse først i 1997, da Osterøybrua sto ferdig.